Zijad Švrakić
Zijad Švrakić (Sarajevo, 21. septembar 1960. godine), poznat i pod imenom Ziya Yildiz nakon stjecanja turskog državljanstva , je bosanskohercegovački trener i bivši fudbaler.

Igračka karijera
Švrakić je potekao u FK Sarajevo, prođivši njegovu kompletnu omladinsku školu. Prvi profesionalni ugovor sa koševskim timom potpisao je 1979. godine, te je ubrzo naslijedio dres sa brojem sedam od legendarnog Safeta Sušića. Poznat po svojoj izvanrednoj brzini, bio je član druge šampionske generacije kluba iz Maršala Tita 38b koja je 1985. godine osvojila titulu prvaka Jugoslavije. Švrakić je 1987. godine napustio Jugoslaviju, te je zatim sedam godina nastupao u turskoj Süper Ligi, braneći boje Adane Demirspor, Galatasaray, Ankaragücü i Karşıyake, čiji je bio kapiten, a ujedno i tek drugi inozemni kapiten u historiji turskog šampionata. Karijeru je završio u dresu Rabat Ajaxa u malteškoj Premier ligi.

Trenerska karijera
Švrakić je počeo trenersku karijeru još kao aktivni nogometaš u Rabat Ajaxu 1994. godine. Pored pomenutog kluba, u dosadašnjoj trenerskoj karijeri vodio je Floriana F.C., kuvajtske klubove Al-Jahra i Al-Salmiya, te omanske klubove Al-Seeb i Sur SC.

Pregled klubova 

Igračka karijera:
 1979-87. FK Sarajevo (SFRJ) 
 1987-89. Adana Demirspor (Turska) 
 1989-90. Galatasaray (Turska) 
 1990-91. Ankaragücü (Turska) 
 1991-94. Karşıyaka (Turska) 
 1994-96. Rabat Ajax (Malta) 

Trenerska karijera:

 1994-01. Rabat Ajax (Malta) 
 2002-04. Floriana (Malta) 
 2006-10. Al Jahra (Kuvajt) 
 2010-11. Al Salmiya (Kuvajt) 
 2012-13. Al-Seeb (Oman) 
 2014- Sur SC (Oman)

Uspjesi

Kao igrač
 FK Sarajevo
Prva savezna liga Jugoslavije (1): 1984–85; Viceprvak (1): 1979–80.

 Ankaragücü
Kup turskog kancelara (1): 1990–91.
Kup Turske (1): Drugo mjesto: 1990–91.

 Karşıyaka
TFF Druga liga (1): 1991–92.

Kao trener 
 Al Jahra
Kup kuvajtskog emira (1): Drugo mjesto: 2009-10.

Lične nagrade 
Prva savezna liga Jugoslavije, tim godine (1): 1983–84.
Süper Lig tim godine (1): 1987–88.
Süper Lig Igrač mjeseca (5): 1987–88, 1988–89, 1990–91.

Vanjski linkovi 
Profil TNS

Reference 

Bosanskohercegovački fudbaleri
Jugoslavenski fudbaleri